434 



habui hac hyeme prælectiones in mineralogicis & metallurgicis, 

 earum privatissimas audivit Vir in metallurgicis bene versatus 

 D nus Hofgaard. Iter ingressurus iste meus amicus, ut apud 

 Vos eruditionem et experientiam suam. inprimis in metallur- 

 gicis adaugere queat, meam simul cum hisce literis salutem 

 & reverentiam Tibi, Vir æstumatissime ! dicendam promisit, 

 & quam intense pro Tua senectute, utinam per seriem anno- 

 rum feliciter provebenda, Vota facio. 



Vernum tempus anni proxime præterlapsi a' negotiis 

 Kongsbergensibus mihi vacabat, ideoque ibi herbatim perlu- 

 stravi montes eorumque cacumina inter alpes prominentia. 

 Inde copiosam plantarum messem retuli, ex qua Tibi trans- 

 mitto plantæ exsiccatæ specimen Arenariam tetragyniam, 

 cujus Styli IV. erecto reflexi, stigmata obtusa: Stamina X. 

 linearia, destituta longiorum glandula: Capsula ovata apice 

 5fariam debiscens. Cetera indicabit plantæ specimen: Habitat 

 in sylvis umbrosis ad radices arborum putridas & alibi, floret 

 ineunte Junio. Pezizam eodem tempore collegi superne con- 

 cavam coccineam, inferne albam sessilem substantia carnosa 

 lactea: Habitat super ramis alni putridis terra sepultis unde 

 vix prominet superficie concava colore crocineo distincta in 

 umbrosis mediæ montis. 



Felem m: & f: pilis laxis aliisque notis a domestica 

 variam inveni apud rusticos alpium Norvegiæ, edit vegetabilia 

 & carnes. Sine dubio eadem est cum ea quam in Scanico 

 itinere Tu quondam vidisti. 



Plura hac vice non addam si modo Tuis iterum me eru- 

 dire velis & credas me esse ad urnam usque Tui nominis 

 sincerum cultorem. Dabantur Hafniæ d. 10. Aprilis 1776. 



Propediem videbis obss: in itinere per Hungariam & 

 Transylv: collectas. Hac æstate museum Moltkianum in or- 

 dinem redigere & nova describere aggredior. 



a Monsieur Monsieur Charles de Linné Chevalier de 

 Fordre Nordstierne Archiater & Professeur de FUniversité 

 Membre des Societés illustres a Upsal 



